Gebruikers op dit forum: Belle_Siem, Cerastes, Ecudes, Janntjuh, maaike_1, MirandaFuego, Thjalfy, zasread en 21 bezoekers
[ Arion | Time: 312ms (App: 77ms DB: 43ms) | 11 Queries ] Paramedici red staffie wat deur slang gepik is | Netwerk24
17 Desember 2016 09:31
Storm, die jong staffie wat deur paramedici Vrydag in Durban gered is nadat 'n slang haar gebyt het.Foto: News 24
Paramedici in Durban moes hulle gister (Vrydag) haas na ’n ongewone pasiënt – ’n hondjie wat deur ’n slang gepik is.
Neil Powell, Crisis Medical-woordvoerder, sê dat paramedici uitgereik het om die dapper brakkie Vrydag te help.
“ ’n Inbeller het die paramedici ingelig dat ’n slang die hondjie Donderdagnag reeds gepik het en dat sy mediese sorg nodig het. Daar was ’n ambulans naby en Crisis Medical se beheerkamer het ’n span uitgestuur”, sê hy.
“Met hulle aankoms het die paramedici vir Storm gekry, ’n jong staffie met ’n slangbyt onder aan haar kaak. Slangdeskundiges het die paramedici ingelig dat die slang nie baie giftig was nie, maar dat binneaarse vloeistowwe nodig gaan wees om die gif in haar gestel te verdun,” sê Powell.
Hy sê dat die plaaslike veearts met die inligting saamgestem en die nodige riglyne vir die paramedici gegee het om die vloeistowwe binneaars toe te dien.
“Storm is tans stabiel en rus by die huis saam met haar mensfamilie. As haar toestand agteruitgaan, sal sy na ’n plaaslike veearts vir verdere behandeling en sorg geneem word,” sê hy.
“Hoewel Storm nie een van ons alledaagse pasiënte is nie, was ons gretig om te help omdat alle lewe saak maak.”
Pofadder swem nie net in see, hy kom groet!
Slang is die bang een, sê kenner
Kyk: Slang kaalhand by toilet uitgetrek